Saglasno članu 54 stav 1 tačka 29 Statuta Glavnog grada ("Sl. list CG-Opštinski propisi", broj 8/19), Skupština Glavnog grada - Podgorice, na sjednici održanoj dana 15. maja 2020. godine, razmatrala je Izvještaj o radu „Tržnice i pijace“ d.o.o. Podgorica za 2019. godinu i na osnovu člana 123 Poslovnika Skupštine Glavnog grada ("Sl. list CG-Opštinski propisi", broj 31/19), donijela sljedeće:

**OCJENE I ZAKLJUČKE**

O C J E N E

''Tržnice i pijace''d.o.o. Podgorica su osnovane kao jednočlano društvo za upravljanje i održavanje tržnica i pijaca. Osnivačkim aktom i Statutom Društva, povjereno im je obavljanje sledećih komunalnih djelatnosti: izgradnja, održavanje i upravljanje pijačnim objektima, održavanje ukupne higijene na pijačnim prostorima i objektima i drugi poslovi od javnog interesa. Društvo obavlja i dopunske djelatnosti koje nemaju karakter djelatnosti od javnog interesa i to: pripremanje i realizacija programa iz oblasti investicija, investiranje u izgradnju objekata zajedničkim ulaganjem sa drugim investitorima i iznajmljivanje nekretnina i upravljanje istim.

U toku 2019. godine Društvo je realizovalo djelatnost na sljedećim pijačnim objektima i raspolagalo sljedećim kapacitetima: Tržni centar „Pobrežje“, ul. Bratstva i jedinstva bb; Tržni centar „Bazar“ Zelena pijaca u Bloku V, ul.Blaža Jovanovića br.10; Kamionska pijaca, put Radomira Ivanovića bb; Stočna pijaca, Ćemovsko polje; Pijaca Tuzi, Tuzi b.b i Tržni centar –Tržnica „Forum“ ul. Avda Međedovića. Takođe ovom Društvu su dati na korišćenje objekat i dio zemljišta na katastarskoj parceli 1820/1 KO III koji se nalazi na Koniku u ulici Vojvode Mirka Petrovića.

Odbor direktora Društva „Tržnice i pijace“ d.o.o. Podgorica, u izvještajnom periodu održao je 16 sjednica, na kojima je razmatrao i usvojio: Poslovnik o radu, Anex Kolektivnog ugovora, Pravilnik o uniformi „Tržnice i pijace" d.o.o., Plan rješavanja stambenih potreba zaposlenih za poboljšavanje uslova stanovanja.

Odbor direktora Društva je takođe razmatrao i usvojio brojne izvještaje, informacije, materijale i diskutovao o mnogim pitanjima koja su značajna za funkcionisanje i razvoj Društva. Donešene odluke i zaključke menadžment Društva je realizovao i na taj način uspio da kroz ukupno angažovanje svih nadležnih subjekata nastavi uspješno da realizuje usvojene planirane programske aktivnosti.

U cilju efikasnog i uspješnog izvršavanja programskih zadataka Društvo je u izvještajnom periodu ostvarilo saradnju sa Glavnim gradom - Podgorica kao osnivačem Društva, u dijelu ostvarivanja programskih ciljeva ovog Društva i Skupštinom Glavnog grada kroz davanje saglasnosti na odluke organa upravljanja. Takođe, ostvarena je saradnja i sa svim organima lokalne uprave i drugim nadležnim organima, i to: Sekretarijatom za komunalne poslove, Komunalnom policijom i Komunalnom inspekcijom, Turističkom organizacijom Podgorice, privrednim društvima čiji je osnivač Skupština Glavnog grada, sa javnim izvršiteljima prilikom podnošenja prijedloga za izvršenje na osnovu vjerodostojne isprave itd...

Društvo je u izvještajnom periodu u saradnji sa Zavodom za zapošljavanje Crne Gore realizovalo program javnog rada, na način što je učestvovalo na konkursu za realizaciju javnog rada „Održavanje prostora oko Stočne i veleprodajne pijace poljoprivrednih proizvoda (Kamionska pijaca) na Ćemovskom polju u Podgorici“. Po tom osnovu raspisan je oglas i primljeno u radni odnos 3 lica sa evidencije Zavoda za zapošljavanje Crne Gore, sa kojima je zaključen Ugovor o radu na određeno vrijeme u trajanju od četiri mjeseca, počev od 07.09.2019. godine. Navedeni projekat finansirao je Zavod za zapošljavanje Crne Gore u ukupnom iznosu od 4.145,61 euro, na način što je po osnovu prethodno odobrenog izvještaja za prvi i drugi mjesec uplatio iznos od 966,66 eura, po odobrenju trećeg izvještaja 1.120,32 eura i po odobrenju završnog izvještaja 1.091,97 eura, na ime refundacije sredstava koje je Društvo isplaćivalo zaposlenima.

Društvo uspješno pomaže domaćim proizvođačima da pronađu put do kupaca, a ujedno i građanima da dođu do kvalitetnih i zdravih proizvoda.

 Sprovedene kontrole tokom 2019. godine, potvrdile su da Društvo kvalitetno implementira usvojene standarde ISO 9001 : 2008. Pored redovnog održavanja, radili su na promociji pijaca i nastojali da održavanjem brojnih manifestacija povećaju broj posjetilaca, a sve u cilju da se zakupcima omogući ostavarivanje boljeg prometa. Organizovanjem raznih događaja su promovisali domaće proizvode, proizvođače i preduzetnike, a kupcima omogućili bogatu i kvalitetniju ponudu.

U skladu sa Statutom, organizacionu strukturu Društva čine sektori i to : Sektor za tehničko – operativne poslove i Sektor za ekonomsko – pravne poslove.

Ukupan broj zaposlenih u Društvu na dan 31.12.2019.godine je 155.

Ukupna imovina Društva na dan 31.12.2019.godine iznosi 1.231.525,00 eura, a njenu strukturu čine : nematerijalna ulaganja, investicije u toku, poslovni prostori i stanovi,oprema i umjetnička djela.

 U 2019.godini ostvareni su prihodi u iznosu od **2.269.608,00** **€**, što predstavlja indeks ostvarenja 102,62% u odnosu na planirane prihode. Njihovu strukturu čine : poslovni prihodi koji iznose 2.252.655,00 eura, finansijski prihodi u iznosu od 6.341,00 eura i ostali prihodi 10.612,00 eura. Procenat naplate po osnovu fakturisanog u periodu od 01.01.2019.godine do 31.12.2019.godine 88% dok je procenat naplate iz prethodnog perioda u ovom izvještajnom periodu 86%. Saldo nenaplaćenih potraživanja na dan 31.12.2019.godine, iznosi 403.488,70 €, a od toga je iznos od 33.965,98 € saldo sumnjivih i spornih potraživanja pa je saldo nenaplaćenih (nespornih potraživanja) na kraju izvještajne godine iznosio 369.522,76 €.

Sumnjiva i sporna potraživanja u iznosu od 33.965.98 € se odnose na utuženja kupaca (ispravka vrijednosti kupaca) za period od osnivanja Društva (02.04.2007.godine) do 31.12.2019. godine. Sva utuženja su u toku tj. vode se postupci pred Osnovnim i Privrednim sudom kao i kod javnih izvršitelja.

Nesporna potraživanja na 31.12.2019. godine iznose od 369.522,76 €.

Navedeni saldo nenaplaćenih potraživanja je pokriven primljenim depozitima od kupaca u iznosu od 165.015,74 €.

Tako da saldo potraživanja od kupaca za navedeni izvještajni period iznosi 204.507,02 €. U izvještajnom periodu ostvareni rashodi u iznosu od **2.257.007,00 €**. Njihovu strukturu čine: poslovni rashodi koji iznose 2.239,060 €, i ostali rashodi 17.947,00 €.

 Na kraju 2019. godine imamo pozitivan finansijski rezultat od **10.458,00 €.**

 Polazeći od datih ocjena, Skupština Glavnog grada - Podgorice, donosi sljedeće -

**Z A K LJ U Č K E**

1. Usvaja se Izvještaj o radu "Tržnice i pijace" d.o.o. Podgorica za 2019. godinu.
2. Unaprijediti kvalitet pijačnih usluga, a uz povoljne cijene zakupa tezgi i poslovnih prostora povećati popunjenost pijačnih kapaciteta.
3. Angažovanjem javnih izvršitelja minimizirati potraživanja iz prethodnih godina.
4. Za realizaciju navedenih zaključaka zadužuje se menadžment "Tržnice i pijace" d.o.o. Podgorica.

Broj: 02-016/20-463

Podgorica, 15. maja 2020. godine

**SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE,**

 **dr Đorđe Suhih**